kardosdrur/scandi-wiki huggingface dataset:
Nino Borsari

Nino Borsari (født 14. december 1911 i Cavezzo, død 31. marts 1996 i Carlton, Melbourne, Australien) var en italiensk cykelrytter, som deltog i de olympiske lege 1932 i Los Angeles. 
 
Cimatti deltog i banecykling ved OL 1932 i Los Angeles. Han var med på det italienske hold i 4000 m forfølgelsesløb, der indledte med at vinde kvalifikationsrunden blandt de fem deltagende hold i ny olympisk rekord. Italienerne vandt derpå deres semifinale mod Canada, inden de i finalen mødte Frankrig. De to hold lå meget lige de første otte runder, men italienerne trak fra til sidst og sikrede sig guldmedaljerne. Frankrig vandt dermed sølv, mens Storbritannien vandt bronze. De øvrige ryttere på det italienske hold var Marco Cimatti, Alberto Ghilardi og Paolo Pedretti.

Efter OL fik Borsari en fin karriere som blandt andet seksdagesrytter i USA, hvor han flere gange kørte i Madison Square Garden og henrykkede publikum, fordi han havde sans for underholdningselementet i løbet. Han fik også invitationer til at køre i Australien, og i 1939 valgte han at slå sig ned der, mens fjendtlighederne op til anden verdenskrig tog til. Han etablerede en cykelforretning i Melbourne, som eksisterede i 50 år. Han var også en slags ambassadør for cykelsporten i Australien, hvor han med sin berømmelse havde held til at få mange italienske cykelryttere til at køre løb i landet. Desuden var han med til at grundlægge fodboldklubben Juventus i Melbourne og var præsident og protektor for klubben.

Referencer

Eksterne henvisninger 

Mandlige cykelryttere fra Italien
Deltagere for Italien ved sommer-OL 1932
Olympiske mestre fra Italien
Urban Johansen

Hans Urban Johansen (8. april 1851 i Odense – 25. maj 1931 i København) var en dansk opfinder, maskinarbejder og smed, der bl.a. konstruerede drejebænke for A.F. Hammels Maskinfabrik i København. Som værkfører var han hovedansvarlig for bygningen af Hammelbilen.

Opfindere fra Danmark
Danskere i 1800-tallet
Danskere i 1900-tallet
Personer fra Odense
Paolo Pedretti

Paolo Pedretti (født 22. januar 1906 i Orsenigo, død 22. februar 1983 i Tavernerio) var en italiensk cykelrytter, som deltog i de olympiske lege 1932 i Los Angeles.
 
Pedretti deltog i banecykling ved OL 1932 i Los Angeles. Han var med på det italienske hold i 4000 m forfølgelsesløb, der indledte med at vinde kvalifikationsrunden blandt de fem deltagende hold i ny olympisk rekord. Italienerne vandt derpå deres semifinale mod Canada, inden de i finalen mødte Frankrig. De to hold lå meget lige de første otte runder, men italienerne trak fra til sidst og sikrede sig guldmedaljerne. Frankrig vandt dermed sølv, mens Storbritannien vandt bronze. De øvrige ryttere på det italienske hold var Marco Cimatti, Alberto Ghilardi og Nino Borsari.

Pedretti kørte både på landevej og bane, og han havde god succes i begge. Han vandt sine første sejre i 1926 og 1928, og han satte verdensrekord i timekørsel i 1931 med mere end 42 km og igen i 1935, hvor han nåede over 43 km. En del kilder angiver ham som professionel fra 1929, men han deltog alligevel i OL 1932, som kun var for amatører. Hans aktive karriere sluttede så sent som i 1950, efter at han havde vundet nogle løb som veteran.

Referencer

Eksterne henvisninger 

Mandlige cykelryttere fra Italien
Deltagere for Italien ved sommer-OL 1932
Olympiske mestre fra Italien
Giovanni Lattuada

Giovanni Lattuada (født 12. januar 1905, død 16. april 1984) var en italiensk gymnast, som deltog i de olympiske lege i 1932 i Los Angeles.
 
Lattuada deltog i reck og ringe ved OL 1932. I reck blev nummer tolv og sidst med 22,7 point, men det gik betydelig bedre i ringene, hvor han opnåede i alt 55,5 point, hvilket var nok til bronze efter George Gulack (56,9 point) og William Denton (55,8 point), begge fra USA. Lattuada var blot 0,1 point bedre end en tredje amerikaner på fjerdepladsen.

Referencer

Eksterne henvisninger 

Gymnaster fra Italien
Deltagere for Italien ved sommer-OL 1932
Olympiske bronzemedaljevindere fra Italien
Patrick Robinson (forfatter)

Patrick Robinson (født 21. januar 1940) er en engelsk forfatter og tidligere klummeskribent for flere større britiske aviser.

Robinsons seneste bøger er spændingsromaner, som hovedsagelig beskæftiger sig med den amerikanske flåde og de kriser som kan forekomme i starten af det 21. århundrede. Hans tidligere bøger inkluderer fire fagbøger.

Bibliografi

Skønlitteratur

Admiral Arnold Morgan, gennemgående person 
 Nimitz Class, (1997)
 Kilo Class, (1998)
 H.M.S. Unseen, (1999)
 U.S.S. Seawolf, (2000)
 The Shark Mutiny, (2001)
 Barracuda 945, (2003)
 Scimitar SL-2, (2004)
 Hunter Killer, (2005)
 Ghost Force, (2006)
 To the Death, (2008)

Navy Seal Lt. Commander Mack Bedford, gennemgående person 
 Diamondhead, (2009)
 Intercept , (2010)
 The Delta Solution, (2011)

Faglitteratur 
 Classic Lines
 The Golden Pos
 Horse Trader
 Decade of Champions
 Born to Win
 True Blue: The Oxford Boat Race Mutiny (med Dan Topolski)
 One Hundred Days
 Lone Survivor: The Eyewitness Account of Operation Redwing and the Lost Heroes of SEAL Team 10 – Marcus Luttrell med Patrick Robinson 
 A Colossal Failure of Common Sense: The Inside Story of the Collapse of Lehman Brothers'' – Lawrence G. McDonald med Patrick Robinson

Ekstern henvisning 
 Patrick Robinson online

Faglitterære forfattere fra England
Romanforfattere fra England
Thrillerforfattere fra Storbritannien
Lindsay Shaw

Lindsay Marie Shaw (født 10. maj 1989) er en amerikansk skuespiller. Hun er bedst kendt for rollen som Moze i Nickelodeon-serien, "Ned's".

Filmografi

Film

Tv-serier

Eksterne henvisninger 
 

Skuespillere fra USA
William Herrmann

William John Herrmann (født 11. januar 1912, død 6. oktober 2003) var en amerikansk gymnast som deltog i de olympiske lege i 1932 i Los Angeles.

Herrmann vandt en bronzemedalje i gymnastik under OL 1932 i Los Angeles. Han kom på en tredjeplads i konkurrencen i tumbling efter sine landsmænd Rowland Wolfe og Edward Gross.

Eksterne henvisninger 
 Profil på databaseolympics.com 

Gymnaster fra USA
William Denton

William Bill Thomas Denton (født 1. februar 1911 i Collinsville i Texas, død 8. marts 1946 i Washington D.C) var en amerikansk gymnast som deltog i de olympiske lege i 1932 i Los Angeles.

Herrmann vandt en sølvmedalje i gymnastik under OL 1932 i Los Angeles. Han kom på en tredjeplads i konkurrencen i ringe efter sin landsmand George Gulack og Giovanni Lattuada fra Italien.

Eksterne henvisninger 
 http://www.sports-reference.com/olympics/athletes/de/bill-denton-1.html 

Gymnaster fra USA
George Gulack

George Julius Gulack  (12. maj 1905 i Riga – 27. juli 1987 i Boca Raton i Florida) var en amerikansk gymnast som deltog i de olympiske lege i 1932 i Los Angeles.

Gulack blev olympisk mester i gymnastik under OL 1932 i Los Angeles. Han vandt konkurrencen i ringe foran sin landsmand William Denton og Giovanni Lattuada fra Italien.

Eksterne henvisninger 
 Profil på sportsreference.com  

Gymnaster fra USA
Personer fra Riga
Jøder fra USA
Edward Carmichael

Daniel Edward Ed Carmichael (født 2. januar 1907 i Los Angeles i Californien, død 3. september 1960 i Los Angeles i Californien) var en amerikansk gymnast som deltog i de olympiske lege i 1932 i Los Angeles.
 
Carmichael vandt en bronzemedalje i gymnastik under OL 1932 i Los Angeles. Han kom på en tredjeplads i konkurrencen i spring over hest efter Savino Guglielmetti fra Italien og Alfred Jochim fra USA.

Eksterne henvisninger 
 http://www.sports-reference.com/olympics/athletes/ca/ed-carmichael-1.html 

Gymnaster fra USA
Personer fra Los Angeles
Deltagere ved sommer-OL 1932
Defenders of Riga

Defenders of Riga () er en lettisk spillefilm instrueret af Aigars Grauba, og med skuespillerne Elita Kļaviņa, Jānis Reinis og Artūrs Skrastiņš i hovedrollerne. Filmen er baseret på historiske hændelser under den lettiske krig for uafhængighed i 1919, og er indspillet i årene fra 2004 til 2007 i en dertil opført filmby i Letland med navnet Cinevilla.

Handling 

1. verdenskrig er overstået. Mārtiņš vender hjem til sin udkårne, efter at have kæmpet i krigen gennem flere år i det fremmede. Han opfattter ikke de forestående hjemlige kampe – både om Elzas hjerte, og om den nyetablerede lettiske stat – kun er forestående. De tyske tropper med den russiske officer Pavel Bermondt i spidsen går efter at indtage Riga, og det lader til, at det eneste håb for Letland mod den tyske overmagt er hjælp fra de allierede. Men, Mārtiņš med en håndfuld mod er klar til kamp. Rigas forsvarere styrker heltemodigt troen på den lettiske nation både hjemme og i udlandet.

Medvirkende 
 Jānis Reinis som Mārtiņš
 Elita Kļaviņa som Elza
 Ģirts Krūmiņš som Pavel Bermondt
 Romualds Ancāns som Rüdiger von der Goltz
 Indra Briķe som grevinde
 Vilis Daudziņš som Paulis
 Uldis Dumpis som præst
 Kestutis Jakstas som Kārlis Ulmanis
 Andris Keišs som Ernests Savickis
 Ģirts Ķesteris som Arnolds
 Artūrs Skrastiņš som Jēkabs
 Agris Māsēns som Augusts Savickis

Eksterne henvisninger

Kildehenvisninger 

Film fra Letland
Fredede fortidsminder i Bornholms Regionskommune (A-F)

Denne liste over fredede fortidsminder i Bornholms Regionskommune viser alle fredede fortidsminder i Bornholms Regionskommune med begyndelsesbogstaverne fra A-F. Resten af listen: G-K, L-R, S-Å

Listen bygger på data fra Kulturarvsstyrelsen.

|}

Se også 
 Fredede fortidsminder i Bornholms Regionskommune (O-Å)
 Fredede bygninger i Bornholms Regionskommune

Kilder og eksterne henvisninger 
 Kommuneatlas Bornholm.

Bornholms Regionskommune
Bornholms Regionskommune
WikiProjekt Wiki Loves Monuments
Ross Turnbull

Ross Turnbull (født 4. januar 1985) er en engelsk fodboldspiller. Han er målmand for Leeds United A.F.C. Han spillede tidligere for det engelske U19 landshold.

Fodboldspillere fra England
Fodboldspillere fra Chelsea F.C.
Fodboldspillere fra Middlesbrough F.C.
Fodboldspillere fra Darlington F.C.
Fodboldspillere fra Barnsley F.C.
Fodboldspillere fra Bradford City A.F.C.
Fodboldspillere fra Crewe Alexandra F.C.
Fodboldspillere fra Cardiff City F.C.
Fodboldspillere fra Doncaster Rovers F.C.
Frederick Meyer

Frederick H. Fred Meyer (9. august 1910 i New York – 1. oktober 1996 i Fairfax i Virginia) var en amerikansk gymnast som deltog i de olympiske lege i 1932 i Los Angeles og 1936 i Berlin.

Meyer vandt en sølvmedalje i gymnastik under OL 1932 i Los Angeles. Han var med på det amerikanske hold som kom på en andenplads i holdkonkurrencen efter Italien.

Eksterne henvisninger 
 http://www.sports-reference.com/olympics/athletes/me/fred-meyer-1.html 

Gymnaster fra USA
Bård Borgersen

Bård Borgersen (født 20. maj 1972) er en norsk tidligere professionel fodboldspiller, som blandt andet har spillet for AaB og IK Start. Han er nu en del af trænerteamet for IK Start.
Borgersen fik 10 kampe for det norske landshold og scorede to mål i perioden 2001-2006.

Referencer 

Fodboldspillere fra AaB
Fodboldspillere fra IK Start
Fodboldspillere fra Odds BK
Fodboldspillere fra Bryne FK
Fodboldspillere fra Norge
Guča

Guča (kyrillisk: Гуча) er en lille by i Opština Lučani i Moravički okrug i Serbien. Byen består af en befolkning på 2.022 indbyggere, og ligger en tre-timers busrejse væk fra hovedstaden Beograd. Byen er kendt for den årlige Guča Trompetfestival, hvor byen vokser med adskillige hundredtusinde festivalgæster hvert år.

Se også
Guča Trompetfestival

Kildehenvisninger

Eksterne henvisninger 

Serbiens geografi
Caterina Valente

Caterina Valente, (født 14 januar 1931 i Paris, Frankrig) er en franskfødt (af italienske forældre) tysk sangerinde og skuespiller.

Hendes far var en berømt harmonika-virtuos, og hendes mor optrådte som musikalsk klovn.

Hun blev opdaget i 1953, da hun optrådte med Circus Grock i Paris og havde stor succes i 1950'erne og 60'erne på hitlisterne over hele Europa.

Blandt hendes mest kendte indspilninger er Ganz Paris träumt von der Liebe, Nessuno al mondo og The Breeze and I. Den sprogbegavede Valente indsang plader på 12 forskellige sprog. Hun havde også stor succes i USA, hvor hun medvirkede i tv-shows med Danny Kaye, Bing Crosby og Perry Como.

I årenes løb har hun sunget sammen med stjerner som Louis Armstrong, Chet Baker, Ella Fitzgerald, Benny Goodman, Woody Herman, Buddy Rich, Perry Como, Claus Ogerman, The Tommy Dorsey Orchestra, Sy Oliver og Edmundo Ros. 

I 1959 blev hun nomineret til en Grammy Award. 

Hun indspillede flere film, såsom Liebe, Tanz und 1000 Schlager (1955) og Du bist Wunderbar (1959).

Hun har også indspillet enkelte plader, hvor hun synger på svensk: "Försök Med Mej" (Forsok med mey) og  "Chanson d'amour".

Eksterne henvisninger 

Musikere fra Tyskland
Personer fra Paris
Patrick van Aanholt

Patrick John Miguel van Aanholt (født 29. august 1990) er en hollandsk fodboldspiller, der spiller for Galatasaray i Tyrkiet. Han har tidligere repræsenteret blandt andet Chelsea, Sunderland, Coventry og Crystal Palace.

Landshold 
Van Aanholt har (pr. april 2018) optrådt syv gange for Hollands A-landshold. Derudover har han spillet adskillige kampe for landets U17, U19 samt U21 landshold.

Referencer

Eksterne henvisninger 
 

Fodboldspillere fra Holland
Fodboldspillere fra Chelsea F.C.
Fodboldspillere fra Coventry City F.C.
Fodboldspillere fra Newcastle United F.C.
Fodboldspillere fra Leicester City F.C.
Fodboldspillere fra Crystal Palace F.C.
Fodboldspillere fra Wigan Athletic F.C.
Fodboldspillere fra SBV Vitesse
Fodboldspillere fra Galatasaray SK
Personer fra 's-Hertogenbosch
Deltagere ved det europæiske mesterskab i fodbold 2020
Alfred Jochim

Alfred Al Jochim (12. juni 1902 i Berlin i Tyskland – marts 1980 i Lodi i New Jersey) var en amerikansk gymnast som deltog i de olympiske lege i 1924 i Paris, 1928 i Amsterdam og 1932 i Los Angeles.
 
Jochim vandt to sølvmedaljer i gymnastik under OL 1932 i Los Angeles. Han kom på en andenplads i Spring over hest efter Savino Guglielmetti fra Italien. Han var også med på det amerikanske hold som kom på en andenplads i holdkonkurrencen efter Italien.

Eksterne henvisninger 
 http://www.sports-reference.com/olympics/athletes/jo/al-jochim-1.html 

Gymnaster fra USA
Personer fra Berlin
Deltagere for USA ved sommer-OL 1924
Deltagere ved sommer-OL 1928
Deltagere ved sommer-OL 1932
Michael Schuler

Michael Schuler (8. november 1901 i Würzburg i Tyskland – januar 1974 i Vero Beach i Florida) var en amerikansk gymnast som deltog i de olympiske lege i 1932 i Los Angeles.

Schuler vandt en sølvmedalje i gymnastik under OL 1932 i Los Angeles. Han var med på det amerikanske hold som kom på en andenplads i holdkonkurrencen efter Italien.

Eksterne henvisninger 
 http://www.sports-reference.com/olympics/athletes/sc/michael-schuler-1.html 

Gymnaster fra USA
Altiero Spinelli

Altiero Spinelli (31. august 1907 – 23. maj 1986) var en af fædrene til Den Europæiske Union. 

Under anden verdenskrig bidrog Spinelli med Ventotene-manifestet til at starte en europæisk føderalistisk bevægelse. I efterkrigsårene tog han en prominent rolle i arbejdet for at etablere en europæisk føderation, bl.a. som medlem af Europa-Kommissionen og Europa-Parlamentet.

Europa-Kommissærer fra Italien
Politikere fra Italien
Astral Projection

Astral Projection er en elektronisk musikgruppe fra Tel Aviv i Israel, der producerer psykedelisk trance og goa trance. Dens nuværende medlemmer er Avi Nissim og Lior Perlmutter. Selv om de fleste af deres udgivelser er blevet udgivet af deres eget pladeselskab, Trust in Trance (som senere fusionerede med Phonokol), har de også udgivet album hos andre selskaber, herunder Transient. Ud over en omfattende diskografi,
har gruppen også omfattende verdensomspændende turnéer.

De har udgivet i alt 7 album, og nogle af dem nåede positioner på bedst sælgende albumhitliste inden for deres genre. Deres seneste album er Ten fra 2004, og deres seneste udgivelse er EP'en One fra 2012.

Avi Nissim og Lior Perlmutter mødte hinanden i folkeskolen i en alder af ni. Perlmutter begyndte at arbejde med synthesizere i en alder af elleve og to år senere slog han sig sammen med Yaniv Haviv under navnet 'Paradox'. Endnu tidligere var Nissim begyndt som DJ og optrædner i industrial metal band rundt i Israel. I 1989 begyndte Avi og Lior at arbejde sammen, og de skabte deres første gruppe kaldet 'SFX'. De begyndte at spille koncerter i "underground" technoklubber rundt i Israel og deres første gennembrud kom i 1991 med singlen "Monster Mania", der blev udgivet af det belgiske selskab Music Man.

Diskografi 
 The Unreleased Tracks (1989–1994) (som SFX)
 Trust in Trance 1 (1994)
 Trust in Trance 2 (1995)
 Trust in Trance 3 (1996)
 The Astral Files (1996)
 Dancing Galaxy (1997)
 Trust In Trance - The Next Millennium (1998)
 Another World (1999)
 In the Mix (2000)
 Unmixed Vinyl (uofficiel) (2000)
 Amen (2002)
 Ten (2004)
 Back To Galaxy (2005)
 The Blissdom EP (11th Anniversary Limited Edition) (2010)
 Open Society EP (2010)
 One EP (2012) (TIP Records)

Referencer

Eksterne henvisninger 
 Astral Projection.com Officiel hjemmeside
 

Musikgrupper fra Israel
Psykedelisk trance-grupper
Musikgrupper fra 1993
Prins Wilhelms Palæ

Prins Wilhelms Palæ, oprindeligt von der Ostens Palæ er et tidligere adelspalæ i Frederiksstaden, København. Det har hovedfacade til Sankt Annæ Plads 13 og sidefacade til Amaliegade (nr. 1, der dog ikke er i brug).

Bygningen er opført 1749-51 i rokokostil i kælder og tre etager. Facaden mod pladsen har 13 fag, mens facaden mod Amaliegade har 11 fag. Facadernes to midtrisalitter er refendfuget.

Bygherren var gehejmeråd Wilhelm August von der Osten. Arkitekten er ukendt, men der er ingen tvivl om, at tegningerne i hvert fald er blevet censureret af – og måske udført af – Nicolai Eigtved, for bygningen opfylder de skrappe krav, som Eigtved stillede til facadeinddelingen.

En senere ejer var baron Charles August Selby, i hvis ejertid palæet blev kendt som Den Selbyske Gård. Han solgte i 1804 palæet for 36.000 Rdl. til kejserlig romersk generalkonsul Romeis. 1826 blev palæet købt af kong Frederik VI, som stillede det til rådighed for prins Vilhelm X af Hessen-Kassel, der boede her til 1839, hvor han med sin familie flyttede til Amalienborg, Brockdorffs palæ. 1878 blev palæet købt af restauratør Lars Larsen, der kaldte stedet for Larsens Lokale. Senere vendte han tilbage til navnet Prins Wilhelms Palæ, og folkeviddet døbte derfor palæet "Prins Larsens Palæ".

Den 28. november 1907 blev Kvindelig Læseforening stiftet på initiativ af Sophie Alberti ved en generalforsamling i palæets store sal. Der var stor tilslutning til sagen, og de 1.700 fremmødte kvinder kunne ikke alle få en plads.

Ejendommen har siden 1920'erne været hovedsæde for olieselskaberne DDPA (Det Danske Petroleums Aktieselskab), siden Dansk Esso og sidst Statoils aktiviteter. Palæet blev fredet i 1918, men alligevel kunne DDPA i årene 1922-23 foretage en større ombygning, der forhøjede palæet med en etage og desuden ændrede taget til mansardtag. Arkitekter for ombygningen var Niels Hauberg og Frederik L. Levy. I Dansk Essos ejertid blev bygningen restaureret ved Alf Cock-Clausen.

Statoil er nu fraflyttet, og palæet ejes af ejendomsselskabet Jeudan A/S. Først Ole Hagen og siden Ole Hagen arkitekter har siden 1970 været fast arkitekt for bygningen.

Referencer

Kilder 
 Sagsbeskrivelse hos Kulturarvsstyrelsen
 Omtale hos Ole Hagen arkitekter
 Indenforvoldene.dk 

Fredede palæer, borgerhuse og lejlighedskomplekser i Danmark
Fredede bygninger, konstruktioner og anlæg i Københavns Kommune
Frederiksstaden
Nicolai Eigtved
Prinsesse Maries Hjem for gamle Sømænd og Sømænds Enker

Prinsesse Maries Hjem for gamle Sømænd og Sømænds Enker (indtil 1912: Sømandshjemmet) er en stiftelse på Christianshavn. Den blev i 1912 navngivet efter prinsesse Marie af Orléans.

Stiftelsen blev oprettet 1876 af Sømandsforeningen af 1856. Den ældste fløj på Christianshavns Kanal 8-10/Wildersgade 68-70/Bådsmandsstræde 9-17 blev opført 1878 i 5 etager efter tegninger af Johan Schrøder og fremstår i gule mursten og med et hjørnetårn med franskinspireret tårntag. I 1921 blev der opført en større tilbygning (Christianshavns Kanal 12/Overgaden neden Vandet 53) ved Olaf Schmidth i 5 etager i røde mursten med rødt mansardtag i en nybarok stil. Hele komplekset har høj bevaringsværdi.

I 1995 påbegyndte Fonden for Sømandsboliger en modernisering af ejendommen. I årene 1995-1999 blev den ældre fløj forsynet med et nyt tag af fransk naturskifer, ejendommens spir blev ført tilbage til sit oprindelige udseende og der blev installeret badeværelser i alle lejligheder i den nye del.

2007-08 blev hele komplekset byfornyet, brandfarlige korridorer blev nedlagt og lejligheder slået sammen. Ejendommen rummer nu 75 lejligheder.

Eksterne henvisninger 
 Hjemmeside for Prinsesse Maries Hjem
 Københavnske Jævnførelsesregistre 1689-2008 

Christianshavn
Stiftelser i København
Etableret i 1876
Kama-reservoiret

Kama-reservoiret, også kendt som Perm-reservoiret (russisk: Камское водохранилище, Пермское водохранилище), er et reservoir formed af Kama Hydroelectric Stations dæmning nær Perm (bygget i 1954-1956). Kama-reservoiret har et overfladeareal på 1.915 km² og en vandvolumen på 12,2 kubikkilometer. Dets længde langs floden Kama er 272 km, med en bredde op til 30 km, gennemsnitsdybde på 6,3 m (med maksimumdybde på 30 m). Kama-reservoiret blev lavet for at støtte transport, energitik og vandforsyning. Det administrerer også reguleringen af gennemløbet i de forskellige sæsoner. Byerne Perm, Dobryanka, Tjermoz, Berezniki, Usolye og Solikamsk ligger langs bredden af Kama-reservoiret.

Eksterne henvisninger 

Reservoirer konstrueret i Sovjettiden
Etableret i 1954
Vandkraftværker i Rusland
Dæmninger i Rusland
Reservoirer på Volga
Kama-flodsystemet
Søer i Rusland
Perm krajs geografi
Autorola

Autorola er et international online auktionsselskab med køretøjer. Autorola blev etableret i 1996 og er del af samme koncern, hvor også Autocom.dk indgår. Autorola ejes af Autorola Group Holding, som består af 17 datterselskaber. I Danmark hedder det online bilauktionssite Autocom.dk, mens det i udlandet hedder Autorola

Forretningsområde 
70.000 brugtvognsforhandlere fra 31 lande er registrerede og godkendt til den online bilauktion. På auktionen har godkendte brugtvogsnforhandlere mulighed for at byde på de køretøjer, som leasingfirmaer, forhandlere og private m.m. sætter til salg på auktionen på tværs af grænser. 

Når køretøjet er købt, sørger Autorola for transport til Frankfurt, hvor køber afhenter.

Tidslinjen 
 1996: Autocom.dk etableres i Danmark
 2001: Den første online auktion (i Danmark) afholdes
 2003: Det første Autorola-kontor etableres i Tyskland 
 2004: Autorola etableres i Holland og Sverige
 2005: Kontorer åbnes i Østrig og Storbritannien
 2006: British Polk Global Remarketing opkøbes. Der åbnes nyt kontor i Belgien 
 2007: Kontorer etableres i Frankrig, Italien og Spanien
 2008: Autorola etableres i Tjekkiet, Australien, Irland, Polen og Portugal

Ekstern henvisning 
Autocom’s hjemmeside
Autorola’s hjemmeside

Kilder 

Netauktionshuse i Danmark
Etableret i 1996
Kosa

Kosa (russisk: Коса) er en flod i Perm kraj, Rusland, højre biflod til floden Kama. Floden er 267km lang og det afvandingsområde er 10.300 km². Kosa fryser over sidst i oktober – november og forbliver under isen til april – tidlige maj.
Den starter i den aller sydligste del af Kosinsky-distriktet og flyder mod nord. Floden munder ud nær landsbyen Ust-Kosa.

Største bifloder:
 Venstre: Yancher, Sepol, Onolva, Lolog, Odan, Sym
 Højre: Yum, Lopva, Lopan, Lolym, Sija, Bulak.

Kilder 
 Kosa i Store Sovjetiske Encyklopædi
 Kosa i encyklopædien om Perm kraj 

Kama-flodsystemet
Floder i Perm kraj